94/9/EY: Komission päätös, tehty 20 päivänä joulukuuta 1993, jäsenvaltioiden oikeuttamisesta säätämään poikkeuksia tietyistä kolmansista maista peräisin olevaa kasvualustaa koskevista neuvoston direktiivin 77/93/ETY säännöksistä tehdyn päätöksen 93/447/ETY muuttamisesta



Virallinen lehti nro L 007 , 11/01/1994 s. 0015 - 0016

Suomenk. erityispainos Alue 3 Nide 55 s. 0215

Ruotsink. erityispainos Alue 3 Nide 55 s. 0215



KOMISSION PÄÄTÖS, tehty 20 päivänä joulukuuta 1993, jäsenvaltioiden oikeuttamisesta säätämään poikkeuksia tietyistä kolmansista maista peräisin olevaa kasvualustaa koskevista neuvoston direktiivin 77/93/ETY säännöksistä tehdyn päätöksen 93/447/ETY muuttamisesta (94/9/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumiseen ja yhteisössä leviä-misen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna komission direktiivillä 93/110/EY(2), ja erityisesti sen 14 artiklan 3 kohdan, ottaa huomioon jäsenvaltioiden esittämät pyynnöt, sekä katsoo, että direktiivin 77/93/ETY säännösten mukaisesti on periaatteessa kiellettyä tuoda yhteisöön Turkista, Valko-Venäjältä, Virosta, Latviasta, Liettuasta, Moldaviasta, Venäjältä, Ukrainasta tai muista Manner-Euroopan ulkopuolella sijaitsevista kolmansista maista kuin Kyprokselta, Egyptistä, Israelista, Libyasta, Maltalta, Marokosta tai Tunisiasta peräisin olevaa liitteessä III olevan A osan 14 kohdassa määriteltyä kasvualustaa sellaisenaan maassa olevien haitallisten organismien kulkeutumisvaaran vuoksi, komissio on päätöksellään 93/447/ETY(3) oikeuttanut jäsenvaltiot säätämään kasvualustan tuomista tietyin edellytyksin tieteellisiin tarkoituksiin koskevia poikkeuksia, kasvualustaan sovellettavia edellytyksiä olisi sovellettava myös maahan, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/447/ETY seuraavasti. 1) Korvataan otsikko seuraavasti: "Päätös 93/447/ETY jäsenvaltioiden oikeuttamisesta säätämään poikkeuksia tietyistä kolmansista maista peräisin olevaa maata tai kasvualustaa koskevista neuvoston direktiivin 77/93/ETY säännöksistä". 2) Muutetaan 1 artikla seuraavasti: a) korvataan 1 kohdassa ilmaisu "kasvualustaa" ilmaisulla "maata tai kasvualustaa", b) korvataan 2 kohdassa a), b) ja c) kohta seuraavasti: "a) niiden tieteellisten töiden luonne ja tavoitteet, joita varten maata tai kasvualustaa on tuotava, on tutkittu ja hyväksytty, b) maan tai kasvualustan määrä on rajoitettu hyväksyttyjen tieteellisten töiden kannalta sopivaan määrään, c) sen laitoksen tilat ja laitteet, jossa tieteelliset työt on määrä toteuttaa, on tutkittu ja hyväksytty sen varmistamiseksi, että yksikään maan tai kasvualustan mukana tullut haitallinen organismi ei voi kulkeutua siitä ja"; c) korvataan 3 kohdan a alakohta seuraavasti: "a) tuotu maa tai kasvualusta jos kaikki kasvit, kas-vituotteet, kasvualustat ja muut aineistot, jotka ovat olleet sen kanssa kosketuksissa, hävitetään, steriloidaan tai käsitellään muulla tavalla mainittujen viranomaisten ohjeiden mukaisesti ja". 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1993. Komission puolesta René STEICHEN Komission jäsen (1) EYVL N:o L 26, 31.1.1977, s. 20 (2) EYVL N:o L 303, 10.12.1993, s. 19 (3) EYVL N:o L 209, 20.8.1993, s. 32